SET ปิดลบ 3.90 จุด รับแรงขายทำกำไรหลังปรับตัวขึ้นแรงก่อนหน้านี้
SET ปิดลบ 3.90 จุด รับแรงขายทำกำไรหลังปรับตัวขึ้นแรงก่อนหน้านี้ โดยดัชนีปิดตลาดวันนี้ ที่ระดับ 1,710.48 จุด ลดลง 3.90 จุด หรือ 0.23% มูลค่าซื้อขาย 5.62 หมื่นลบ.
21 พ.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,710.48 จุด ลดลง 3.90 จุด หรือ 0.23% มูลค่าซื้อขาย 5.62 หมื่นลบ.
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าในวันนี้ดัชนีหุ้นไทยปิดตลาดที่ลบ 3.90 จุด เป็นผลมาจากแรงเทขายทำกำไรในช่วงบ่ายของวันนี้ ซึ่งก่อนหน้านี้ ตั้งแต่ช่วงวันศุกร์ที่ผ่านมาตลาดมีการปรับตัวขึ้นสูงเกือบ 20 จุด
โดยเป็นผลมาจากจากตัวเลข GDP ที่ประกาศออกมาได้สูงกว่าที่ตลาดคาดการณ์ไว้ โดยหุ้นที่ได้รับผลประโยชน์จะอยู่ในกลุ่มค้าปลีก และเช่าซื้อ นอกจากนี้ยังแนะนำหุ้นเด่นในกลุ่มท่องเที่ยว อาทิ ERW MINT และ CENTEL เนื่องจากตัวเลขนักท่องเที่ยวที่ปรับตัวสูงขึ้นทำให้ส่งผลดีกับหุ้นในกลุ่มดังกล่าว
ส่วนแนวโน้มตลาดหุ้นไทยในวันพรุ่งนี้ (22 พ.ย.60) คาดว่าจะยังคงแกว่งตัวอยู่หากยังไม่สามารถผ่านระดับ 1,715 จุดไปได้ พร้อมให้แนวรับไว้ที่ 1,700 จุด และแนวต้านที่ 1,710 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 2,606.86 ล้านบาท ปิดที่ 488 บาท เพิ่มขึ้น 8.00 บาท
IVL มูลค่าการซื้อขาย 2,584.57 ล้านบาท ปิดที่ 49.25 บาท ลดลง 1.50 บาท
AOT มูลค่าการซื้อขาย 2,070.70 ล้านบาท ปิดที่ 59.00 บาท เพิ่มขึ้น 1.00 บาท
CPALL มูลค่าการซื้อขาย 1,931.39 ล้านบาท ปิดที่ 74.50 บาท ลดลง 1.75 บาท
PTT มูลค่าการซื้อขาย 1,433.94 ล้านบาท ปิดที่ 414.00 บาท ลดลง 2.00 บาท
 
ตลาดหุ้นเอเชีย
